
Álláshirdetés módszertani referens munkakör betöltésére

A Slachta Margit Nemzeti Szociálpolitikai Intézet (a továbbiakban: NSZI) pályázatot hirdet a Módszertani Igazgatóság Szociális- és Gyermekjóléti Irodáján az alábbi munkakör betöltésére: 

ügyintéző (adminisztratív feladatok ellátása)

Foglalkoztatás jellege: Teljes munkaidő (heti 40 óra) 

A munkakör betöltésének várható kezdő időpontja: Döntést követően azonnal 

A munkaszerződés típusa: 2012. évi I. tv. (Mt.) alapján határozatlan idejű munkaszerződés, 3 hónapos próbaidővel. 

A munkavégzés helye: 1142 Budapest, Ungvár u. 64-66. 

A munkakör főbb feladatai: 
· adminisztratív feladatok ellátása, elsősorban a komplex szüksgletfelméréshez kapcsolódóan,
· a Módszertani Igazgatóság napi munkájának támogatása,
· iktatási és adatfeldolgozási, adatszolgáltatási feladatok ellátása,
· kapcsolattartás támogatása az NSZI, azon belül is a Módszertani Igazgatóság partnerszervezeteivel,
· együttműködés az NSZI többi igazgatóságával.

Elvárt kompetenciák: 
· precizitás, pontosság,
· kiemelkedő kommunikációs készség;
· fejlett problémamegoldó képesség,
· problémaérzékenység,
· együttműködés,
· önálló munkavégzési képesség, 
· minőségi és hatékony munkavégzés. 
· áttekintőképesség, rendszerszemlélet, 
· az információs és kommunikációs technológiák alkalmazásával kapcsolatos készségek, 

Munkakör betöltésének feltételei: 
· középfokú végzettség, 
· felhasználói szintű MS Office (irodai alkalmazások) ismeret. 

A pályázat elbírálásánál előnyt jelent: 
· szociális ágazatban adminisztratív területen szerzett tapasztalat;
· felsőfokú végzettség,
· szociális, és gyermekjóléti, gyermekvédelem terület ismerete,
· államháztartási területen szerzett tapasztalat, 

Amit kínálunk: 
· jövedelem megegyezés szerint; 
· folyamatos szakmai fejlődési lehetőség; 
· önálló, felelősségteljes munkavégzés. 

Az alkalmazás feltétele a büntetlen előélet igazolása (erkölcsi bizonyítvány), amelyet a munkába álláskor kell az egyéb dokumentumokkal együttesen benyújtani. 

A pályázat benyújtásának határideje: folyamatosan 

A pályázatok benyújtásának módja: 
· EUROPASS önéletrajz, 
· végzettségeket igazoló dokumentumok és 
· motivációs levél elküldésével 
a modszertan@nszi.hu e-mail címre. 

A pályáztató fenntartja magának azt a jogot, hogy a pályázati eljárást eredménytelennek nyilvánítsa.

